**Please Please Me** je druga singl ploča koju su objavili Beatlesi u Britaniji, i njihova prva ploča izdana u Americi. *Please Please Me* je također naslov prvog albuma Beatlesa, kojeg su snimili da iskoriste veliki uspjeh singl ploče. Pjesmu je za sastav komponirao John Lennon (iako je zbog ekonomičnosti potpisana sa Lennon/McCartney), mada je na konačan oblik značajno utjecao njihov tadašnji producent George Martin.

Please Please Me se 22. februara 1963 popela na # 1 na ljestvicama popularnosti po časopisu New Musical Expressu (najpoznatija top lista u to vrijeme) i Melody Makeru, ali je dosegla samo # 2 na top listi *Record Retailer* (ova lista je danas referentna za Veliku Britaniju i zove se UK Singles Chart, i danas se najčešće citira.

Na orginalnoj britanskoj verziji ploče B strana bila je pjesma *Ask Me Why*, isti singl izdan je i u Americi ali nije izazvao nikav veći odjek, ali kad je reizdan 3. januara 1964, ali ovaj put sa pjesmom *From Me to You* na B strani, dospio je na #3 američke ljestvice *US Hot 100*.

O pjesmi
--------

Sa svojim prvim singlom *Love Me Do* Beatlesi su ostvarili relativno skroman uspjeh, i izvan Liverpoola i Hamburga još uvijek gotovo nitko nije čuo za njih. To je bilo zato, jer upravo kad su izadali *Love Me Do* i kad se on popeo na britanske ljestvice, oni nisu bili u mogućnosti aktivno promovirati svoju ploču, jer su imali ugovoren drugi nastup u Hamburgu. No njihov muzički producent, George Martin, osjetio da je treba izdati drugu ploču i odlučio je ići naprijed s drugim singlom.

*Please Please Me* je zato imala potpuno drugačiju povijest, George Martin je u kasnijim intervjuima rekao da je izvorna verzija ove pjesme bila je "prilično dosadna", prespora i kao takva imala bi malo izgleda da bude veliki hit. Čak je izjavio: "da se dvoumio da za drugu ploču izda njihovu ranije snimljenu skladbu *How Do You Do It?*, od kompozitora Mitcha Murraya" na to su mu Beatlesi rekli da njih jedino zanima snimanje i izdavanje vlastitog materijala.
George Martin je na kraju pokazao sluh za njihove želje, i odslušao drugu verziju *Please Please Me*.
Lennonova prva verzija pjesme *Please Please Me*, bila je nešto poput bluesa, sporog tempa. Lennon je kasnije rekao: "Sjećam se dana kad sam to napisao, slušao sam Roy Orbisona kako pjeva svoju *Only Lonely*, ili tako nešto. A ja sam oduvjek htio nešto smućkati na riječi pjesme Bing Crosbya *Molim te prisloni uho na moje molbe*. igru riječi sa dvostrukom upotrebom riječi *molim*. Tako je moja *Please Please Me* ispala kombinacija Roy Orbisona i Bing Crosbya. Orginalna prva verzija pjesme, bila je pjevački skromna, bez neke harmonijske igre ili odgovora, a nije imala niti uvodni dio s usnom harmonikom.

Kad ju je prvi put čuo George Martin je rekao "to treba dobro začiniti" i odmah zatim upitao Beatlese da razmotre veće promjene na kompoziciji, uključujući i ubrzanje tempa. Kad su se vratili u studio 26. novembra 1962, aranžman pjesme bio je radikalno izmijenjen, a nakon nakon što su 18 puta snimili, George Martin je rekao da će to biti njihov prvi veliki hit.

Izvođači
--------

1. John Lennon - pjevač, usna harmonika, ritam gitara
2. Paul McCartney - pjevač, bas gitara
3. George Harrison - pjevač, solo gitara
4. Ringo Starr - pjevač, bubnjevi

Izvori
------

1. ↑  Norman, Philip (1993). *Shout!*. London: Penguin Books. ISBN 0-14-017410-9.
2. ↑  MacDonald, Ian (1998). *Revolution in the Head*. London: Pimlico. ISBN 0-7126-6697-4.
3. 1 2  The Beatles (2000). *The Beatles Anthology*. London: Cassell& Co. str. 90. ISBN 0-304-35605-0.
4. ↑  Lewisohn, Mark (1988). *The Complete Beatles Recording Sessions*. str. 23.